Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS  
Iepirkuma komisijas   
2022.gada 8. decembra sēdē

**Atklāta konkursa**

**“Par tiesībām noslēgt vispārīgo vienošanos par dīzeļdegvielas piegādi”**

Identifikācijas Nr. RS/2022/73

**NOLIKUMS**

**Rīga**

**2022**

1. **VISPĀRĪGĀ INFORMĀCIJA**
2. **Iepirkuma procedūras mērķis un veids**
   1. Iepirkuma procedūras mērķis – vadoties no nolikumā noteiktajām pretendentu atlases prasībām, atklātā konkursā atlasīt piegādātājus, ar kuriem Rīgas pašvaldības sabiedrība ar ierobežotu atbildību “Rīgas satiksme” (turpmāk – Pasūtītājs) noslēgs vispārīgo vienošanos par dīzeļdegvielas piegādi.
   2. Iepirkuma nomenklatūras CPV kods – 09134220-5 (dīzeļdegviela (NE 590)).
   3. Iepirkuma metode – atklāts konkurss saskaņā ar Sabiedrisko pakalpojumu sniedzēju iepirkumu likumu.
   4. Iepirkuma paredzamā kopējā līguma cena: 77 974 920,00 EUR bez PVN.
3. **Iepirkuma identifikācijas numurs:** Iepirkuma identifikācijas numurs - RS/2022/73.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tel. +371 67104791, e-pasts – alena.kamisarova@rigassatiksme.lv.

1. **Paziņojums par līgumu**

Paziņojums par līgumu tiek publicēts Iepirkumu uzraudzības tīmekļvietnē [www.iub.gov.lv](http://www.iub.gov.lv) un Eiropas Savienības oficiālajā vēstnesī.

1. **Pretendenti**
   1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām pretendentu atlases prasībām.
   2. Piegādātājiem ir tiesības apvienoties apvienībā un iesniegt kopīgu piedāvājumu.
   3. Gadījumā, ja piegādātāju apvienībai tiks piešķirtas vispārīgās vienošanās slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
   1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski.
   2. Iepirkuma komisijai ir tiesības pieprasīt papildus informāciju, lai precizētu datus par iesniegtajiem pretendentu atlases dokumentiem un tehnisko piedāvājumu, kā arī pieprasīt pretendentam uzrādīt iesniegto dokumentu kopiju oriģinālus.
   3. Ieinteresētie piegādātāji var saņemt iepirkuma procedūras dokumentus un ar tiem iepazīties Pasūtītāja interneta vietnē www.rigassatiksme.lv, sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.
   4. Papildu informāciju par iepirkuma procedūras dokumentos iekļautajām prasībām var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai, vai elektroniski parakstītu nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   5. Ja iespējamais piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, iepirkuma komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājuma iesniegšanas termiņa beigām, nosūtot šo informāciju iespējamam pretendentam, kurš pieprasījis informāciju.
   6. Vienlaikus ar papildus informācijas nosūtīšanu iespējamam pretendentam, šī informācija tiek ievietota Elektronisko iepirkumu sistēmas tīmekļa vietnē [www.eis.gov.lv](http://www.eis.gov.lv) un Pasūtītāja interneta vietnē [www.rigassatiksme.lv](http://www.rigassatiksme.lv). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
4. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
   3. Piedāvājumā iekļautajiem dokumentiem jābūt parakstītiem.
   4. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu.
   5. Piedāvājuma dokumenti jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām).
   6. Ja pretendents ir piegādātāju apvienība un līgumā nav atrunātas pārstāvniecības tiesības, piedāvājuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām.
   7. Pretendenti piedāvājuma dokumentus sagatavo atbilstoši atklāta konkursa nolikumā izvirzītajām prasībām.
   8. Piedāvājumā iekļautajiem dokumentiem jāatbilst Elektronisko dokumentu likuma, Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
5. **Piedāvājumu iesniegšanas un atvēršanas vieta, datums, laiks un kārtība**
   1. Atklāta konkursa piedāvājumi jāiesniedz līdz 2023.gada 18. janvāra plkst. 15.00 elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. Pieteikuma veidlapa saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. Pretendents pēc saviem ieskatiem dalības pieteikumu un tehnisko piedāvājumu var ar drošu elektronisko parakstu un laika zīmogu parakstīt atsevišķi.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes kopsavilkums ir pieejams Elektronisko iepirkumu sistēmā.
6. **Piedāvājuma sastāvs**
   1. Piedāvājums vispārīgās vienošanās noslēgšanai sastāv no:
      1. pieteikuma, kas sagatavots atbilstoši 2.pielikuma paraugam, un pretendentu atlases dokumentiem, kas sagatavoti atbilstoši atklāta konkursa nolikuma 18.punktā noteiktajām prasībām;
      2. Tehniskā piedāvājuma, kas sagatavots saskaņā ar atklāta konkursa nolikuma 19.punkta prasībām.
7. **Piedāvājuma apjoms**
   1. Pretendenti piedāvājumu vispārīgās vienošanās noslēgšanai var iesniegt tikai par visu iepirkuma priekšmetu kopumā.

**III INFORMĀCIJA PAR IEPIRKUMA PRIEKŠMETU**

1. **Piegādes priekšmets un apjoms**
   1. Iepirkuma procedūras rezultātā Pasūtītājs noslēgs vispārīgo vienošanos ar visiem pretendentiem, kas atbildīs atklāta konkursa nolikumā izvirzītajām pretendentu atlases prasībām un kas būs iesnieguši Tehniskajai specifikācijai atbilstošu piedāvājumu. Vispārīgās vienošanās projekts ir pievienots nolikumam kā 3.pielikums.
   2. Vispārīgā vienošanās tiks noslēgta uz 3 gadiem.
   3. Iepirkumu līgumus vispārīgās vienošanās ietvaros slēdz reizi periodā, kas nav īsāks par nedēļu un garāks par kalendāro mēnesi (turpmāk – Periods), izvērtējot vispārīgās vienošanās dalībnieku iesniegtos piedāvājumus nākamajam periodam. Katra perioda ilgumu noteic Pasūtītājs, konsultējoties ar iespējamiem piegādātājiem.
   4. Vispārīgās vienošanās dalībniekam, ar kuru noslēgts Iepirkuma līgums, saskaņā ar Pasūtītāja pasūtījumu būs jāiekrauj un jāpiegādā pasūtījumā norādītā tipa dīzeļdegviela (turpmāk – dīzeļdegviela) saskaņā ar vispārīgajā vienošanā iekļautajiem piegādes noteikumiem. Orientējošais piegādājamās dīzeļdegvielas apjoms – 12 400 000 (divpadsmit miljoni četri simti tūkstoši) litri gadā.
   5. Dīzeļdegvielas piegādes specifikācija ir norādīta Tehniskajā specifikācijā (1.pielikums).

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
   1. Pasūtītājs izslēdz pretendentu no dalības konkursā, ja uz pretendentu ir attiecināms jebkurš no Sabiedrisko pakalpojumu sniedzēju iepirkumu likuma 48.panta pirmajā daļā noteiktajiem gadījumiem.
   2. Papildus nolikuma 14.1.punktā minētajam, Pasūtītājs ir tiesīgs izslēgt pretendentu no dalības konkursā saskaņā ar Sabiedrisko pakalpojumu sniedzēju iepirkumu likuma 48.panta otrās daļas 1.punktu.
   3. Nolikuma 14.1. un 14.2. punktā minētie izslēgšanas nosacījumi attiecas uz visiem piegādātāju apvienības dalībniekiem vai personālsabiedrības biedriem (ja kandidāts ir piegādātāju apvienība vai personālsabiedrība) un personām, uz kuru iespējām kandidāts balstās, lai apliecinātu, ka tā kvalifikācija atbilst nolikumā noteiktajām prasībām.
   4. Uz apakšuzņēmējiem, kuru sniedzamo pakalpojumu vērtība ir vismaz 10 (desmit) % no kopējās iepirkuma līguma vērtības, attiecas nolikuma 14.1.punktā minētie izslēgšanas nosacījumi, izņemot Sabiedrisko pakalpojumu sniedzēju iepirkumu likuma 48.panta pirmās daļas 1.punktā minēto izslēgšanas nosacījumu.
   5. Nolikuma 14.1. un 14.2. punktā noteikto pretendentu izslēgšanas noteikumu attiecināmība uz konkrēto pretendentu un nolikuma 14.3. punktā noteiktajām personām tiks pārbaudīta Sabiedrisko pakalpojumu sniedzēju iepirkumu likuma 48. pantā noteiktajā kārtībā, ņemot vērā Sabiedrisko pakalpojumu sniedzēju iepirkumu likuma 49. punktā noteikto.
   6. Pasūtītājs izslēdz pretendentu no dalības konkursā, ja uz pretendentu vai kādu no personālsabiedrības biedriem, ja pretendents ir personālsabiedrība, ir attiecināms kāds no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
2. **Prasības profesionālās darbības veikšanai** 
   1. Pretendentam vai, ja pretendents ir piegādātāju apvienība, – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
   2. Pretendentam ir licence/es naftas produktu vairumtirdzniecībai saskaņā ar normatīvo aktu prasībām. Ja pretendents ir ārvalstu persona, - pretendents ir reģistrēts attiecīgā reģistrā ārvalstīs, vai pretendentam ir kompetentas institūcijas izsniegta licence vai cits līdzvērtīgs dokuments, ja attiecīgās valsts normatīvie tiesību akti paredz licences vai citu līdzvērtīgu dokumentu izsniegšanu degvielas vairumtirdzniecībai.
3. **Prasības pretendenta tehniskajām un profesionālajām spējām:**
   1. Pretendentam iepriekšējo 3 (trīs) gadu periodā ir pieredze degvielas tirdzniecības jomā, viena gada periodā veicot regulāras – vismaz 1 (vienu) reizi mēnesī - dīzeļdegvielas piegādes klientiem.
   2. Apliecinot atbilstību nolikuma 16.1. punkta prasībām, pretendents var balstīties uz citu personu tehniskajām un profesionālajām spējām. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību iepirkuma līguma izpildē. Lai apliecinātu tehniskās un profesionālās spējas, pretendents var balstīties uz citas personas iespējām tikai tad, ja šī persona iepirkuma līguma izpildes ietvaros sniegs pakalpojumu, kura izpildei attiecīgās spējas ir nepieciešamas.
4. **Prasības attiecībā uz pretendenta saimniecisko un finansiālo stāvokli:**
   1. Pretendentam ir stabili finanšu un saimnieciskās darbības rādītāji, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējā auditētā un apstiprinātā gada pārskata (ja audita (revidenta ziņojuma) sagatavošana nepieciešama saskaņā ar normatīvo aktu prasībām) vai starpperioda pārskata (ja pretendenta darbības laiks ir mazāks nekā viens gads un tam nav normatīvajos aktos noteiktajā kārtībā sagatavots un apstiprināts gada pārskats) rezultātiem, raksturo pozitīvs pašu kapitāls.
   2. Ja pretendents ir apvienība, tad vismaz vienam no piegādātāju apvienības dalībniekiem, uz kura finansiālajām spējām pretendents balstās un kurš būs finansiāli atbildīgs par līguma izpildi, ir jāatbilst 17.1. punktā noteiktajai prasībai.
   3. Pretendenta minimālais gada finanšu (neto) apgrozījums pēdējo trīs noslēgto finanšu gadu laikā (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats) nav bijis mazāks par EUR 10 000 000,00 (desmit miljoni EUR). Pretendenti, kas dibināti vēlāk, apliecina šajā punktā noteikto finanšu apgrozījumu par nostrādāto periodu. Ja pretendents ir piegādātāju apvienība, tad visiem apvienības dalībniekiem kopā jāatbilst šajā punktā noteiktajai prasībai (dalībnieku finanšu apgrozījuma rādītājiem summāri jāatbilst šajā punktā noteiktajai prasībai).
   4. Apliecinot atbilstību nolikuma 17.1. un 17.3.punkta prasībām, pretendents var balstīties uz citu personu saimnieciskajām un finansiālajām iespējām. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību iepirkuma līguma izpildē. Pretendentam un personai, uz kuras saimnieciskajām un finansiālajām spējām pretendents balstās, jābūt solidāri atbildīgiem par iepirkuma līguma izpildi.

**V PRETENDENTA ATLASES DOKUMENTI**

**UN TEHNISKAIS PIEDĀVĀJUMS**

1. **Pretendenta atlases dokumenti** 
   1. Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai atklāta konkursa nolikuma prasībām. Ja pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents iesniedz atsevišķu Eiropas vienoto iepirkuma procedūras dokumentu par tā norādīto apakšuzņēmēju, kuru sniedzamo pakalpojumu vērtība ir vismaz 10% no iepirkuma līguma vērtības. Eiropas vienoto iepirkuma procedūras dokumentu pretendents aizpilda atbilstoši prasībām, kuras nosaka Eiropas Komisijas 2016.gada 5.janvāra īstenošanas regula Nr. 2016/7. ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums). Eiropas vienotais iepirkuma procedūras dokuments aizpildīšanai atrodams Eiropas Komisijas tīmekļa vietnē <https://ec.europa.eu/tools/espd>, ko pēc aizpildīšanas nepieciešams pievienot piedāvājumam.
   2. Ja pretendents, kuram iepirkuma procedūrā būtu piešķiramas līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām.
   3. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
   4. Kopā ar piedāvājumu pretendentam jāiesniedz šādi “Pretendentu atlases dokumenti”:
      1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 15.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 15.1.punktam pārliecinās attiecīgo informāciju iegūstot publiskajā datubāzē;
      2. ja pretendents ir ārvalstu persona, tam jāiesniedz izziņa, ko ne agrāk kā sešus mēnešus pirms izziņas vai dokumenta iesniegšanas dienas, ja izziņas vai dokumenta izdevējs nav norādījis īsāku derīguma termiņu, ir izdevusi kompetenta iestāde, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
      3. gadījumā, ja Latvijas Republikā reģistrēta pretendenta pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (~u) pārstāvības (paraksta) tiesības;
      4. ja piedāvājuma dokumentus paraksta pretendenta pilnvarota persona, piedāvājumam pievieno attiecīgu dokumentu par paraksta tiesīgās personas izdotu pilnvaru;
      5. pretendentam jāiesniedz naftas vairumtirdzniecības licences kopija, kas apliecina, ka pretendentam ir tiesības normatīvajos aktos noteiktajā kārtībā veikt dīzeļdegvielas piegādi, vai līdzvērtīgs valsts institūcijas izsniegts dokuments, ja pretendents ir reģistrēts ārvalstīs;
      6. pretendentam jāiesniedz informācija saskaņā ar atklāta konkursa nolikuma 16.1.punkta nosacījumiem par pretendenta pieredzi dīzeļdegvielas piegādes veikšanā pēdējo trīs gadu laikā pēc šādas tabulas:

|  |  |  |  |  |
| --- | --- | --- | --- | --- |
| Nr. | Piegādes līgumu raksturojums (tajā skaitā, piegādes biežums) | Līguma izpildes gads | Darījuma partneris, piegādes adrese | Darījuma partnera atbildīgā personas, amats, telefons |
|  |  |  |  |  |

* + 1. pretendentam jāiesniedz izziņa par atbilstību nolikuma 17.1. un 17.3.punkta prasībām un pretendenta apstiprinātā gada pārskata sastāvdaļu – bilances par pēdējo noslēgto finanšu gadu un peļņas/zaudējumu aprēķinu par pēdējiem diviem noslēgtajiem finanšu gadiem, un zvērināta revidenta ziņojuma par pēdējiem diviem noslēgtajiem finanšu gadiem, ja uz kandidātu attiecas pienākums iesniegt gada pārskatu zvērinātam revidentam pārbaudei saskaņā ar Gada pārskatu un konsolidēto gada pārskatu likumu (ārvalstniekam – saskaņā ar attiecīgās valsts normatīvo aktu par gada finanšu pārskatu sagatavošanas kārtību), kopijas. Gadījumā, ja pretendents dibināts vēlāk – pēdējā apstiprināta gada pārskata sastāvdaļas – bilances un peļņas/zaudējumu aprēķina, un zvērināta revidenta ziņojuma, ja uz pretendentu attiecas pienākums iesniegt gada pārskatu zvērinātam revidentam pārbaudei saskaņā ar Gada pārskatu un konsolidēto gada pārskatu likumu, kopijas vai, ja uz pieteikuma iesniegšanas brīdi neviens gada pārskats nav apstiprināts, tad starpperioda pārskata, kuru ir pārbaudījis zvērināts revidents, kopiju par visu periodu, kurā veikta pretendenta saimnieciskā darbība
    2. ja pretendents, apliecinot atbilstību nolikuma 16.1. punkta prasībām, balstās uz citu personu tehniskajām un profesionālajām spējām vai, apliecinot atbilstību nolikuma 17.1. un 17.3.punkta prasībām, balstās uz citu personu saimnieciskajām un finansiālajām iespējām, piedāvājumam jāpievieno šo personu apliecinājums vai vienošanos par sadarbību iepirkuma līguma izpildē;
    3. ja pretendents ir apvienība – piedāvājumam pievieno apvienības dalībnieku noslēgtās vienošanās kopiju, kurā ir norādīts katram apvienības dalībniekam nododamo izpildāmo darbu (piegāžu) daļa procentos no piedāvātās kopējās līguma cenas un šo darbu raksturojums;
    4. izziņas un citus dokumentus, kurus izsniedz Latvijas kompetentās institūcijas un pretendents iesniedz, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas;
    5. Pretendentam pieteikumā (2.pielikums) jāiekļauj informācija par to, vai piedāvājuma iesniegušā pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam;
    6. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam vai apakšuzņēmēja apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs vai apakšuzņēmēja uzņēmējs apliecina gatavību veikt šos darbus gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

1. **Tehniskais piedāvājums**
   1. Pretendentam jāiesniedz informācija par transportlīdzekļiem, kas tiks izmantoti dīzeļdegvielas pārvadāšanai, norādot informāciju, vai transportlīdzeklis ir pretendenta īpašumā vai tiek nomāts, kā arī, vai transportlīdzeklim ir uzstādīts verificēts un kalibrēts skaitītājs, kas nodrošina pārsūknētās dīzeļdegvielas uzskaiti.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
   1. Visus ar atklāta konkursa norisi saistītos jautājumus risina Pasūtītāja izveidota iepirkuma komisija.
   2. No sākuma iepirkuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši atklāta konkursa nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā atklātā konkursā tas tālāk netiek vērtēts.
   3. Iepirkuma komisija pārbauda, vai pretendents, tā darbinieks vai pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā. Ja pretendents, tā darbinieki vai pretendenta piedāvājumā norādītā persona ir piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā un ja šis apstāklis pretendentam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
   4. Iepirkuma komisija izvērtē visu pretendentu atbilstību nolikumā izvirzītajām pretendenta atlases prasībām. Izvērtējums tiek veikts, vadoties no pretendentu iesniegtajiem atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs.
   5. Attiecībā uz visiem pretendentiem, kas atbilst nolikumā izvirzītajām pretendenta atlases prasībām, iepirkuma komisija veic pārbaudi par pretendentu izslēgšanas noteikumu attiecināmību saskaņā ar nolikuma 14.punktu.
2. **Piedāvājuma izvēles kritērijs**
   1. Vispārīgā vienošanā tiks noslēgta ar visiem pretendentiem, kas atbilst atklāta konkursa nolikumā izvirzītajām pretendentu atlases prasībām un ir iesnieguši Tehniskās specifikācijas prasībām atbilstošu piedāvājumu.
3. **Lēmumu pieņemšanas kārtība un pretendentu informēšana**
   1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu, bet ne mazāk kā seši locekļi.
   2. Iepirkuma komisija lēmumu par atklāta konkursa rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir iepirkuma komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
   3. Lēmumu par atklāta konkursa rezultātiem pieņem iepirkuma komisija saskaņā ar nolikuma 21.punktā noteikto kārtību.
   4. Pasūtītājs 5 (piecu) darba dienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz vispārīgās vienošanās slēgšanu.
4. **Lēmums par atklāta konkursa pārtraukšanu** 
   1. Pasūtītāja iepirkumu komisija var jebkurā brīdī pilnībā pārtraukt atklātu konkursu, ja tam ir objektīvs iemesls.
5. **Vispārīgās vienošanās noslēgšana**
   1. Iepirkuma komisijas lēmums un paziņojums par iepirkuma procedūras uzvarētājiem, ir pamats vispārīgās vienošanās sagatavošanai. Vispārīgā vienošanās tiek slēgta atbilstoši vispārīgās vienošanās projektam, kas pievienots nolikumam kā 3.pielikums.
   2. Izraudzītajam pretendentam ir pienākums noslēgt vispārīgo vienošanos ar Pasūtītāju 5 (piecu) darba dienu laikā pēc vispārīgās vienošanās saņemšanas (neparakstīšana šādā gadījumā tiek uzskatīta par atteikšanos slēgt līgumu).
   3. Ja pretendents ir apvienība, apvienības dalībniekiem pirms vispārīgās vienošanās noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija vai jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
   4. Nolikuma 24.2.punktā noteiktais 5 (piecu) darba dienu termiņš pēc pretendenta lūguma var tikt pagarināts, ja pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība).
   5. Ja pretendents ir ārvalstu persona, un nav reģistrēts atbilstoši Latvijas Republikas normatīvo aktu prasībām, bet iegūst tiesības slēgt vispārīgo vienošanos, tad ar šo pretendentu tiek noslēgta vispārīgā vienošanās, bet pretendentam ir jāveic visas nepieciešamās darbības, lai iegūtu naftas vairumtirdzniecības licenci saskaņā ar Latvijas Republikas normatīvo aktu prasībām, pretējā gadījumā, pretendents vispārīgās vienošanās ietvaros netiek uzaicināts iesniegt cenu piedāvājumu, lai noslēgtu iepirkuma līgumu. Par licencēšanas gaitu pretendentam ir jāinformē Pasūtītājs.
   6. Ja tiek saņemts Iepirkumu uzraudzības biroja aizliegums slēgt līgumus, Pasūtītājs rīkojas saskaņā ar tā norādījumiem.
6. **PIELIKUMI**

1. pielikums – Tehniskā specifikācija

2. pielikums – Pieteikuma vēstule

3. pielikums – Iepirkuma līguma projekts

Iepirkuma komisijas priekšsēdētāja

RP SIA “Rīgas satiksme”

Iepirkumu un līgumu nodaļas vadītāja

*/elektroniski parakstīts/* K.Meiberga

Rīgā, 2022.gada 8. decembrī

**1.pielikums**  
Iepirkuma procedūras nolikumam  
“Par tiesībām noslēgt vispārīgo vienošanos par dīzeļdegvielas piegādi”  
identifikācijas Nr. RS/2022/73

**TEHNISKĀ SPECIFIKĀCIJA**

*dīzeļdegvielas piegāde*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk tekstā – Pasūtītājs).

**Vispārējais iepirkuma priekšmeta apraksts:** preces – dīzeļdegvielas – piegāde Pasūtītāja vajadzībām saskaņā ar tehniskās specifikācijas prasībām.

|  |  |  |  |
| --- | --- | --- | --- |
| **Nr.p.k.** | **Parametri** | **Pasūtītāja prasības** | |
|  | **Prece** | Dīzeļdegviela | |
|  | **Piegādes adreses** | 1. Kleistu iela 28, Rīgas valstspilsēta; 2. Vestienas ielā 35, Rīgas valstspilsēta; 3. Jelgavas ielā 37, Rīgas valstspilsēta; 4. Ganību dambī 32, Rīgas valstspilsēta. | |
|  | **Plānotais degvielas apjoms gadā[[1]](#footnote-2)** | Kopā: 12 400 000 litri gadā.   1. Kleistu iela 28, Rīgas valstspilsēta – 3 600 000 litri; 2. Vestienas iela 35, Rīgas valstspilsēta – 8 100 000 litri; 3. Jelgavas iela 37, Rīgas valstspilsēta – 400 000 litri; 4. Ganību dambja 32, Rīgas valstspilsēta – 300 000 litri.   Plānotie degvielas piegādes apjomi gada griezumā:   |  |  | | --- | --- | | **Mēnesis** | **Litri** | | Janvāris | 1 050 000,00 | | Februāris | 1 000 000,00 | | Marts | 1 050 000,00 | |  | | | Aprīlis | 1 050 000,00 | | Maijs | 1 050 000,00 | | Jūnijs | 1 000 000,00 | |  | | | Jūlijs | 1 000 000,00 | | Augusts | 1 000 000,00 | | Septembris | 1 050 000,00 | |  | | | Oktobris | 1 050 000,00 | | Novembris | 1 050 000,00 | | Decembris | 1 050 000,00 | | |
|  | **Plānotais degvielas piegādes periodiskums** | Saskaņā ar pasūtītāja  cenu aptaujām vai piegādes grafiku  attiecīgajām laika periodam. | |
|  | **Dīzeļdegvielas tipi un plānotais piegādes periods** | **Dīzeļdegvielas tips** | **Prognozētais piegādes periods Pasūtītāja degvielas uzpildes stacijās** |
| Vasaras dīzeļdegviela ar 7% biodīzeļdegvielas piejaukumu (LVS EN 590+A1:2017; C klase) | Vasaras dīzeļdegvielas piegādes plānotas no 1. aprīļa līdz 31. oktobrim. |
| Starpsezonas dīzeļdegviela ar 7% biodīzeļdegvielas piejaukumu (LVS EN 590+A1:2017; C, E, F klase) |
| Ziemas dīzeļdegviela (LVS EN 590+A1:2017; A0 klase; saduļķošanās temperatūra -100C/ filtrācijas temperatūra -200C) |
| Ziemas dīzeļdegviela (LVS EN 590+A1:2017; A1 klase; saduļķošanās temperatūra -160C/ filtrācijas temperatūra -260C) |
| Ziemas dīzeļdegviela (LVS EN 590+A1:2017; A2 klase; saduļķošanās temperatūra -220C/ filtrācijas temperatūra -320C) |
|  | **Preces piegādes laiks** | Pretendents nodrošina Preces piegādi Pasūtītāja pilnvarotās personas norādītajā dienā (ieskaitot sestdienas, svētdienas un svētku dienas). Preces piegāde notiek no plkst. 7.00 līdz plkst. 14.00 vai citā Pušu pilnvaroto personu saskaņotā laikā. | |
|  | **Kvalitāte[[2]](#footnote-3)** | Prece atbilst Ministru kabineta 2000. gada 26. septembra noteikumos Nr. 332 „Noteikumi par benzīna un dīzeļdegvielas atbilstības novērtēšanu” noteiktajām prasībām. | |
|  | **Preces atbilstības dokuments** | Par katru Preces piegādāto apjomu Piegādātajam jāiesniedz Pasūtītājam Preces atbilstības sertifikāta kopija vai akreditētas laboratorijas testēšanas pārskatu, kas attiecas uz konkrēto piegādes partiju, no kuras Prece ir piegādāta Pasūtītājam, vai ražotāja izsniegtu kvalitātes sertifikātu, ja Prece tiek piegādāta tieši no ražotāja ārpus Eiropas Savienības teritorijas. Atbilstības apliecinājumiem jābūt izsekojamiem. | |
|  | **Klimatiskās kategorijas** | Piegādātājam jānodrošina laika apstākļiem atbilstošas Preces piegāde (atbilstoša klimatiskā kategorija/klase saskaņā ar LVS EN 590+A1:2017) saskaņā ar Pasūtītāja norādījumiem. | |
|  | **Preces uzpilde** | Preces uzpildi jāveic, izmantojot verificētu speciālu uzpildes iekārtu, kas nodrošina uzpildītās degvielas daudzuma noteikšanu, dabas aizsardzības un ugunsdrošības noteikumu ievērošanu. | |
|  | **Līguma prasībām neatbilstošas Preces apmaiņas kārtība**  **(reklamācija)** | Piegādātājam līguma prasībām neatbilstošas Preces piegādes gadījumā tā par saviem līdzekļiem jāapmaina pret līguma un pasūtījuma prasībām atbilstošu Preci, pamatojoties uz pasūtītāja iesniegto pretenziju. | |
|  | **Apmaksa** | 30 (trīsdesmit) dienu laikā pēc pavadzīmes – rēķina saņemšanas. | |
|  | **Vispārīgās vienošanās termiņš** | 3 (trīs) gadi | |

**2.pielikums**  
Iepirkuma procedūras nolikumam  
“Par tiesībām noslēgt vispārīgo vienošanos par dīzeļdegvielas piegādi”  
identifikācijas Nr. RS/202273

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

Identifikācijas Nr.: RS/2022/73

**Pieteikums  
par piedalīšanos iepirkuma procedūrā  
“Par tiesībām noslēgt vispārīgo vienošanos par dīzeļdegvielas piegādi”**  
identifikācijas Nr. RS/2022/73

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies vispārīgās vienošanās un/vai iepirkuma līguma noslēgšanas tiesību piešķiršanas gadījumā pildīt visus iepirkuma procedūras nolikumam pievienotā vispārīgās vienošanās un iepirkumu līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Pretendenta vai visu piegādātāju apvienības dalībnieku (gadījumā, ja pretendents ir personu apvienība) vai kandidāta piesaistītā apakšuzņēmēja atbilstība mazā vai vidējā uzņēmuma definīcijai atbilstoši Eiropas Komisijas 2014.gada regulas Nr.651/2014 1.pielikuma 2.pantam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Jānorāda uzņēmuma nosaukums un vārds “atbilst” vai “neatbilst”).

Informējam, ka uzņēmuma patiesais labuma guvējs ir - [[3]](#footnote-4)

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

**3.pielikums**  
Iepirkuma procedūras nolikumam  
“Par tiesībām noslēgt vispārīgo vienošanos par dīzeļdegvielas piegādi”  
identifikācijas Nr. RS/2022/73

VISPĀRĪGĀ VIENOŠANĀS Nr. \_\_\_\_\_\_\_\_\_\_\_\_

*Par dīzeļdegvielas piegādi*

Rīgā, 2023. gada \_\_.\_\_\_\_\_\_

**Rīgas pašvaldības sabiedrība ar ierobežotu atbildību “Rīgas satiksme”**, reģ. LR Komercreģistrā ar vienoto reģ. Nr.40003619950, turpmāk - Pasūtītājs, kuru saskaņā ar \_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_\_\_, no vienas puses

un

\_\_\_\_\_\_\_\_, reģ. \_\_\_\_\_\_\_\_ ar reģ. Nr.\_\_\_\_\_\_\_\_\_\_\_\_\_\_, turpmāk - Iespējamais piegādātājs, kuru saskaņā ar \_\_\_\_\_\_ pārstāv \_\_\_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. \_\_\_\_\_\_\_\_ ar reģ. Nr.\_\_\_\_\_\_\_\_\_\_\_\_\_\_, turpmāk - Iespējamais piegādātājs, kuru saskaņā ar \_\_\_\_\_\_ pārstāv \_\_\_\_\_\_\_\_\_\_\_\_\_\_, no otras puses,

\_\_\_\_\_\_\_\_, reģ. \_\_\_\_\_\_\_\_ ar reģ. Nr.\_\_\_\_\_\_\_\_\_\_\_\_\_\_, turpmāk - Iespējamais piegādātājs, kuru saskaņā ar \_\_\_\_\_\_ pārstāv \_\_\_\_\_\_\_\_\_\_\_\_\_\_, no otras puses,

turpmāk visi kopā – Puses, un katrs atsevišķi arī - Puse,

pamatojoties uz atklāta konkursa “Par tiesībām noslēgt vispārīgo vienošanos par dīzeļdegvielas piegādi”, identifikācijas Nr. RS/2022/73, rezultātiem, turpmāk - konkurss, noslēdza šādu vispārīgo vienošanos:

1. **DEFINĪCIJAS**
   1. Iespējamais piegādātājs – atklātā konkursā atlasītais piegādātājs, kurš noslēdz vispārīgo vienošanos, turpmāk – Vienošanās, ar Pasūtītāju, iegūstot tiesības Pasūtītājam piegādāt dīzeļdegvielu saskaņā ar Vienošanās nosacījumiem.
   2. Piegādātājs – iespējamais piegādātājs, kurš noslēdz Iepirkuma līgumu.
   3. Prece – dīzeļdegviela, ko Iespējamajiem piegādātājiem ir tiesības piedāvāt Pasūtītājam. Preces specifikācija norādīta Vienošanās 1.pielikumā.
   4. Atbilstošs cenu piedāvājums – (1) Iespējamā piegādātāja atbilstoši Vienošanās 3.pielikumā ietvertajai formai aizpildīts, (2) amatpersonas, kurai ir paraksta tiesības, vai pilnvarotās personas parakstīts, (3) Cenu aptaujā norādītajiem kritērijiem atbilstošs un (4) savlaicīgi Pasūtītājam elektroniski iesniegts dokuments.
   5. Cenu aptauja – noteiktas formas pieprasījums iesniegt cenu piedāvājumu visiem Iespējamajiem piegādātājiem, kas tiek nosūtīts elektroniski. Cenu aptaujas tiek numurētas to nosūtīšanas secībā.
   6. Paziņojums – dokuments, kuru elektroniski visiem cenu piedāvājumu iesniegušajiem Iespējamajiem piegādātājiem nosūta Pasūtītāja pilnvarota persona, un kurš satur informāciju par Cenu aptaujas rezultātiem.
   7. Iepirkuma līgums – starp Pasūtītāju un Iespējamo piegādātāju Vienošanās ietvaros noslēgts iepirkuma līgums par dīzeļdegvielas piegādi.
   8. Cenu aptaujas programma (CAP) – Pasūtītāja elektroniska cenu aptaujas programma, ar kuras starpniecību Pasūtītājs nosūta Iespējamajiem piegādātājiem cenu aptaujas un Iespējamie piegādātāji iesniedz cenu piedāvājumus. Iespējamajiem piegādātājiem ir pienākums reģistrēties CAP un lietot to saskaņā ar CAP darbības instrukciju.
   9. Periods – Pasūtītāja noteikts laika periods, par kuru Vienošanās ietvaros tiek noslēgts Iepirkuma līgums par dīzeļdegvielas piegādi un kas parasti nav īsāks par nedēļu un garāks par kalendāro mēnesi. Periodu Pasūtītājs nosaka, konsultējoties ar Iespējamiem piegādātājiem. Ja objektīvu apstākļu (piemēram, nestabila tirgus situācija) dēļ nepieciešams, Pasūtītājs, konsultējoties ar Iespējamiem piegādātājiem, ir tiesīgs Periodu noteikt īsāku par nedēļu.
2. **VIENOŠANĀS PRIEKŠMETS UN DARBĪBAS TERMIŅŠ**
   1. Šī Vienošanās nosaka kārtību, kādā Pasūtītājs izvēlas Preces Piegādātājus Vienošanās darbības laikā.
   2. Vienošanās priekšmets ir pasūtījumam atbilstošas dīzeļdegvielas piegāde saskaņā ar 1.pielikumā ietverto tehnisko specifikāciju un Vienošanās noteikumiem.
   3. Vienošanās nosaka kārtību, kādā Pasūtītājs no Iespējamo piegādātāju loka izvēlas to Piegādātāju, kas nodrošinās dīzeļdegvielas piegādi attiecīgajam Periodam, kā tiks slēgts Iepirkuma līgums par pasūtījumu un kādi ir dīzeļdegvielas piegādes noteikumi.
   4. Vienošanās ir spēkā no brīža, kad to paraksta visas Puses, un darbojas 3 (trīs) gadus no tās spēkā stāšanās dienas.
   5. Pasūtītājs Vienošanās izpildes laikā ir tiesīgs iepirkt dīzeļdegvielu tādā apjomā, kāds tam ir nepieciešams - Pasūtītājam nav pienākuma pirkt dīzeļdegvielu visas līgumcenas apjomā.
3. **PIEGĀDĀTĀJA IZVĒLE**
   1. Lai noteiktu Preces Piegādātāju kārtējam Periodam, Pasūtītājs nosūta elektroniski atbilstoši Vienošanās 2.pielikuma formai sagatavotu Cenu aptauju visiem Iespējamajiem piegādātājiem. Cenu aptaujā tiek norādīts attiecīgais Periods un šajā Periodā Pasūtītājam nepieciešamie Preces apjomi.
   2. Iespējamajiem piegādātājiem jāiesniedz Atbilstošs cenu piedāvājums (cenu piedāvājuma forma pievienota Vienošanās 3.pielikumā) 1 (vienas) darba dienas laikā pēc cenu aptaujas nosūtīšanas dienas, ja vien Pasūtītājs nav noteicis citu iesniegšanas termiņu.
   3. Iespējamo piegādātāju cenu piedāvājumā norādītajās cenās ietilpst: visas transporta izmaksas, nodokļi, nodevas (tajā skaitā akcīzes nodoklis, valsts nodeva par naftas produktu drošības rezervju uzglabāšanu, izņemot PVN), muitas maksājumi, izdevumi, kas saistīti ar atļauju saņemšanu no trešajām personām u.c. izdevumi.
   4. Preces Piegādātāja kārtējam Periodam izvēles kritērijs ir Atbilstošs cenu piedāvājums ar zemāko cenu.
   5. Ja Vienošanās 3.2.punktā noteiktajā termiņā Iespējamais piegādātājs neiesniedz cenu piedāvājumu, tiek uzskatīts, ka viņš atsakās no Preces piegādes attiecīgajam Periodam.
   6. Pasūtītājs pēc Cenu aptaujā norādītā piedāvājumu iesniegšanas termiņa beigām izvērtē cenu piedāvājumu atbilstību Cenu aptaujā norādītajām prasībām un izvēlas Iepirkuma līguma slēgšanai Iespējamo piegādātāju, kuram ir Atbilstošs cenu piedāvājums ar zemāko cenu. Pasūtītājam ir tiesības, konsultējoties ar Iespējamo piegādātāju, izvērtēt cenas pamatotību. Pasūtītājam ir tiesības attiecīgo cenu piedāvājumu noraidīt kā nepamatoti lētu, ja Iespējamā piegādātāja sniegtie skaidrojumi nepamato piedāvāto zemo cenas līmeni.
   7. Pasūtītājam ir tiesības lūgt precizēt vai skaidrot Iespējamā piegādātāja iesniegto cenas piedāvājumu.
   8. Ja vairāki Iespējamie piegādātāji piedāvājuši zemāko cenu, tad Pasūtītājs nosūta šiem Iespējamajiem piegādātājiem atkārtotu Cenu aptauju iesniegt piedāvājumus dīzeļdegvielas piegādei. No atkārtoti iesniegtajiem cenu piedāvājumiem Pasūtītājs izvēlās piedāvājumu ar zemāko cenu. Ja atkārtotā Cenu aptaujā Iespējamie piegādātāji iesniedz Atbilstošus cenu piedāvājumus ar vienādām cenām, Iepirkuma līguma slēgšanas tiesības tiek piešķirtas, rīkojot izlozi. Pasūtītāja pilnvarotā persona rīko izlozi, kurā ir tiesīgi piedalīties Iespējamie piegādātāji, kuri iesnieguši vienādus Atbilstošus cenu piedāvājumus. Pasūtītājs par izlozes laiku informē Iespējamos piegādātājus elektroniski.
   9. Ne ilgāk kā 1 (vienas) darba dienas laikā pēc cenu piedāvājumu iesniegšanas termiņa Pasūtītāja pilnvarotā persona nosūta Iespējamajam piegādātājam atbilstoši Vienošanās 4.pielikuma formai sagatavotu Paziņojumu par Cenu aptaujas rezultātiem.
   10. Līdz ar Paziņojuma nosūtīšanas dienu, tiek uzskatīts, ka ar Iespējamo piegādātāju, kas piedāvājis zemāko Preces cenu, ir noslēgts Iepirkuma līgums, pamatojoties uz Vienošanās noteikumiem. Paziņojumā tiek norādīts Periods attiecīgajam Iepirkuma līgumam.
   11. Piegādātājs, iesniedzot cenu piedāvājumu konkrētajam Periodam, garantē, ka šajā Periodā piegādās Preci par iesniegtajā cenu piedāvājumā norādīto cenu.
   12. Ja Piegādātājs atsakās no Iepirkuma līguma izpildes, Pasūtītājam ir tiesības piešķirt Iepirkuma līguma slēgšanas tiesības Iespējamajam piegādātājam, kas piedāvāja nākamo zemāko cenu.
4. **VIENOŠANĀS TERMIŅŠ, VIENOŠANĀS KOPĒJĀ SUMMA UN NORĒĶINU KĀRTĪBA** 
   1. Vienošanās kopējā līgumcena ir EUR 77 974 920,00 (septiņdesmit septiņi miljoni deviņi simti septiņdesmit četri tūkstoši deviņi simti divdesmit euro) bez PVN.
   2. Apmaksa par dīzeļdegvielas piegādi tiek veikta 30 (trīsdesmit) dienu laikā pēc Piegādātāja pavadzīmes - rēķina saņemšanas un savstarpējas parakstīšanas. Piegādātājs ir tiesīgs izrakstīt rēķinu pēc katras piegādes. Apmaksa tiek veikta uz Vienošanās norādīto Piegādātāja kontu.
   3. Par pavadzīmes - rēķina samaksas dienu tiek uzskatīta diena, kad Pasūtītājs ir pārskaitījis naudu uz Piegādātāja norādīto bankas norēķinu kontu. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
5. **PIEGĀDES KĀRTĪBA UN TERMIŅI**
   1. Pēc Iepirkuma līguma noslēgšanas Piegādātājs dīzeļdegvielu piegādā pa daļām Cenu aptaujas pielikumā (pasūtījuma izpildes plāns - Preču piegādes vieta, apjoms un termiņi) norādītajās vietās, apjomā un termiņā, saskaņojot ar Pasūtītāja pilnvaroto personu Preces piegādes laiku.
   2. Pasūtītāja pilnvarotā persona, pieņemot no Piegādātāja Preci, pārbauda tās daudzuma atbilstību pavadzīmē - rēķinā norādītajam. Atbilstības gadījumā tiek parakstīta pavadzīme-rēķins, kas kļūst par Iepirkuma līguma neatņemamu sastāvdaļu. Ja tiek konstatēts, ka Preces daudzums neatbilst dokumentiem, no pavadzīmes – rēķina nepiegādātā Prece tiek svītrota vai tiek veikti labojumi Preces daudzumā, un veikts pavadzīmes – rēķina pārrēķins.
6. **PRECES KVALITĀTE**
   1. Piegādātājs apņemas piegādāt Pasūtītājam dīzeļdegvielu, kas pilnībā atbilst Ministru kabineta 2000. gada 26. septembra noteikumiem Nr. 332 “Noteikumi par benzīna un dīzeļdegvielas atbilstības novērtēšanu”, ko Piegādātājs apliecina ar Preces atbilstības sertifikāta kopiju vai akreditētas laboratorijas testēšanas pārskatu, kas attiecas uz konkrēto piegādes partiju, no kuras Prece ir piegādāta Pasūtītājam, vai ražotāja izsniegtu kvalitātes sertifikātu, ja Prece tiek piegādāta tieši no ražotāja ārpus Eiropas Savienības teritorijas. Šajā punktā noteikto sertifikātu vai testēšanas pārskatu Piegādātājs iesniedz Pasūtītājam vienlaicīgi ar katru piegādāto dīzeļdegvielas kravu.
   2. Pasūtītājam jebkurā brīdī ir tiesības pārbaudīt piegādātās un atvestās Preces kvalitāti, pieaicinot neatkarīgas laboratorijas pārstāvi, kurš no piegādātās vai atvestās Preces paņem paraugus, lai noteiktu Preces kvalitātes atbilstību Vienošanās prasībām.
   3. Laboratorijas atzinums ir galīgs un saistošs Pusēm. Ja laboratorija atzīst, ka Preces partijai ir atbilstoša kvalitāte, visus izdevumus, kas radušies Preces partijas pārbaudes laikā laboratorijā, sedz Pasūtītājs, bet, ja laboratorija atzīst, ka Preces partijai ir neatbilstoša kvalitāte, šos izdevumus sedz Piegādātājs.
7. **APAKŠUZŅĒMĒJU NOMAIŅA**
   1. Iespējamais piegādātājs nav tiesīgs bez saskaņošanas ar Pasūtītāju veikt atklāta konkursa piedāvājumā norādīto apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē.
   2. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst atklāta konkursa dokumentos noteiktajām apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām atklātā konkursā Iespējamais piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu atklātā konkursā Iespējamais piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Sabiedrisko pakalpojumu sniedzēju iepirkuma likuma 48.panta pirmajā daļā, paziņojumā par līgumu vai iepirkuma procedūras dokumentos minētajiem pretendentu izslēgšanas nosacījumiem;
      3. piedāvātais apakšuzņēmējs, kura veicamo pakalpojumu vērtība ir vismaz 10 procenti no kopējās iepirkuma līguma vērtības, atbilst Sabiedrisko pakalpojumu sniedzēju iepirkuma likuma 48. panta pirmajā vai otrajā daļā, paziņojumā par līgumu vai iepirkuma procedūras dokumentos minētajiem pretendentu izslēgšanas nosacījumiem;
      4. apakšuzņēmēja maiņas rezultātā tiktu veikti tādi grozījumi Iespējamā piegādātāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvēles kritērijiem;
      5. kad izmaiņas, ja tās tiktu izdarītas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
   3. Pasūtītājs piekrīt piedāvājumā norādītā apakšuzņēmēja nomaiņai, ja uz jauno apakšuzņēmēju nav attiecināmi Sabiedrisko pakalpojumu sniedzēju iepirkuma likuma 67.panta trešās daļas nosacījumi, un nepastāv 7.2.punktā norādītie šķēršļi, šādos gadījumos:
      1. piedāvājumā norādītais (esošais) apakšuzņēmējs ir rakstveidā paziņojis par atteikšanos piedalīties Iepirkuma līguma izpildē vai nākotnē izpildīt Iepirkuma līgumus, ja Iespējamajam piegādātājam tādi tiktu piešķirti;
      2. piedāvājumā norādītais (esošais) apakšuzņēmējs atbilst Sabiedrisko pakalpojumu sniedzēju iepirkuma likuma 48. panta pirmajā daļā minētajiem pretendentu izslēgšanas nosacījumiem.
   4. Pārbaudot jaunā apakšuzņēmēja atbilstību, Pasūtītājs piemēro Sabiedrisko pakalpojumu sniedzēju iepirkuma likuma 48. pantu. Sabiedrisko pakalpojumu sniedzēju iepirkuma likuma 48. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
   5. Pasūtītājs pieņem lēmumu atļaut vai atteikt Iespējamā piegādātāja apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.
8. **KONFIDENCIALITĀTE**
   1. Puses apņemas neizpaust trešajām personām ar Vienošanās un tās ietvaros noslēgto iepirkuma līgumu izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Vienošanās darbības termiņš.
   2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Vienošanās, tās pielikumu, Vienošanās ietvaros noslēgto Iepirkuma līgumu un to pielikumu teksts, kā arī informācija par Vienošanās un Iepirkuma līgumu cenu un izpildi (Preču pasūtījumiem, piegādi, Vienošanās vai Iepirkuma līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
   3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
9. **PUŠU TIESĪBAS UN PIENĀKUMI**
   1. Piegādātājs apņemas:
      1. Transportēt Preces, ievērojot spēkā esošo normatīvo aktu prasības, kā arī Latvijas Republikai saistošus starptautiskus līgumus, kuri regulē bīstamo kravu pārvadājumus.
      2. Piegādāt Pasūtītājam Preci Cenu piedāvājumā norādītajā apjomā, kvalitātē un termiņā.
      3. Samaksāt Vienošanās 10. nodaļā minētos līgumsodus par saistību neizpildi vai nepienācīgu izpildi noteiktajos termiņos.
      4. Nodrošināt Pasūtītājam Vienošanās 6.1.punktā un normatīvajos aktos noteiktos Preces piegādes dokumentus.
   2. Pasūtītājs apņemas:
      1. Samaksāt Piegādātājam par piegādāto Preci Vienošanās 4.2. punktā noteiktajā termiņā;
      2. Piegādes vietā pieņemt pasūtīto Preci;
      3. Informēt Piegādātāja pilnvaroto personu par darba vides riskiem, nosūtot informāciju uz Līgumā norādītā Piegādātāja pilnvarotās personas e-pasta adresi.
10. **LĪGUMSODI UN PUŠU ATBILDĪBA**
    1. Par Vienošanās 4.2.punktā paredzētās norēķinu kārtības neievērošanu Pasūtītājs maksā līgumsodu 0,1% (nulle komats viens procents) apmērā no neapmaksātā rēķina summas par katru nokavēto dienu, bet ne vairāk kā 10% no kavēto maksājumu summas.
    2. Par Preces piegādes termiņu nokavēšanu Pasūtītājam ir tiesības pieprasīt Piegādātājam līgumsodu 0,1% (nulle komats viens procents) apmērā no nepiegādātās Preces vērtības par katru nokavēto dienu, bet ne vairāk kā 10% no nepiegādātās Preces vērtības.
    3. Ja tiek konstatēts, ka piegādātā Prece saskaņā ar Vienošanās 6.2. un 6.3. punktā noteikto kvalitātes pārbaudes kārtību neatbilst Vienošanās Tehniskajā specifikācijā noteiktajām kvalitātes prasībām, Pasūtītājam ir tiesības piemērot Piegādātājam līgumsodu EUR 10 000,00 (desmit tūkstoši *euro*, 00 centi) apmērā par katru šādu gadījumu, kā arī prasīt segt zaudējumus, kas Pasūtītājam radušies sakarā ar nekvalitatīvas vai neatbilstošas Preces izmantošanu.
    4. Ja Pasūtītājs izbeidz Iepirkuma līgumu saskaņā ar Vienošanās 11.8.punktu, Pasūtītājam ir tiesības piemērot Piegādātājam līgumsodu EUR 10 000,00 (desmit tūkstoši euro, 00 centi) apmērā.
    5. Ja Piegādātājs atsakās no Iepirkuma līguma izpildes pēc Paziņojuma nosūtīšanas, Pasūtītājam ir tiesības piemērot Piegādātājam līgumsodu EUR 10 000,00 (desmit tūkstoši euro, 00 centi) apmērā par katru šādu gadījumu.
    6. Ja Iespējamais piegādātājs atkārtoti atsauc savu cenu piedāvājumu līdz Paziņojuma saņemšanai, Pasūtītājam ir tiesības piemērot Iespējamajam piegādātājam līgumsodu EUR 10 000,00 (desmit tūkstoši euro, 00 centi) apmērā par katru šādu gadījumu.
    7. Preces piegādes termiņa kavējuma laikā tiek ieskaitīts viss laika periods, kas pārsniedz Vienošanās 5.1. punkta kārtībā noteikto Preces piegādes termiņu.
    8. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku, kā arī šīs Puses līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
    9. Šīs Vienošanās noteikumos paredzēto saistību neizpildīšanas gadījumā Puse, kas nav ievērojusi Vienošanās noteikumus, atlīdzina otrai Pusei zaudējumus, bet Vienošanās noteikumos paredzētajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
    10. Līgumsoda samaksa neatbrīvo Puses no Vienošanās un/vai Iepirkuma līgumā noteikto saistību izpildes, tai skaitā no zaudējumu atlīdzināšanas pienākuma. Un Puse var prasīt kā līgumsodu, tā arī Līguma izpildīšanu vai izbeigšanu Līgumā noteiktajā kārtībā.
    11. Puses apņemas samaksāt aprēķināto līgumsodu 15 (piecpadsmit) dienu laikā pēc otras Puses rakstiskā pieprasījuma (pretenzijas) saņemšanas.
    12. Pasūtītājam ir tiesības ieturēt līgumsodu no Piegādātājam izmaksājamās summas.
    13. Pasūtītājam ir tiesības izbeigt Vienošanos un/vai Iepirkuma līgumu vienpusējā kārtā pirms termiņa ar Iespējamo piegādātāju/Piegādātāju, ja Iespējamais piegādātājs/Piegādātājs vai tā amatpersonas, Vienošanās vai Iepirkuma līguma izpildē iesaistītie Iespējamā piegādātāja/Piegādātāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Vienošanās un/vai Iepirkuma līguma noslēgšanas procedūru vai izpildi. Ja Vienošanās un/vai Iepirkuma līgums tiek pārtraukts šajā punktā noteiktajā gadījumā, Pasūtītājam ir tiesības piemērot Iespējamam piegādātājam/Piegādātājam līgumsodu EUR 1 000 000,00 (viens miljons euro, 00 centi) apmērā.
    14. Gadījumā, ja Pasūtītājs konstatē, ka Piegādātājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150,00, Pasūtītājs ir tiesīgs aizturēt no Iepirkuma līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
    15. Iespējamajam piegādātājam/Piegādātājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/publiskojama-informacija/. Gadījumā, ja Iespējamais piegādātājs/Piegādātājs neievēro šos pamatprincipus, Pasūtītājs ir tiesīgs lauzt Vienošanos ar šo Iespējamo piegādātāju vai Iepirkuma līgumu.
11. **VIENOŠANAS UN IEPIRKUMA LĪGUMA GROZĪŠANA UN IZBEIGŠANA**
    1. Vienošanās grozījumus var veikt tikai Sabiedrisko pakalpojumu sniedzēju iepirkumu likuma 66. pantā noteiktajos gadījumos.
    2. Visi pēc Vienošanās spēkā stāšanās rakstiski sagatavotie un parakstītie grozījumi vai papildinājumi ir Vienošanās neatņemama sastāvdaļa.
    3. Pasūtītājam ir tiesības vienpusēji atkāpties no Vienošanās, rakstiski paziņojot Iespējamajiem piegādātājiem 1 (vienu) mēnesi iepriekš.
    4. Pasūtītājam ir tiesības vienpusēji atkāpties no Vienošanās attiecībā pret kādu no Iespējamiem piegādātājiem, par to rakstiski paziņojot Iespējamajam piegādātājam 1 (vienu) mēnesi iepriekš un neatlīdzinot tādējādi radušos izdevumus un/vai zaudējumus, ja:
       1. atkārtoti Vienošanās laikā tiek piegādāta nekvalitatīva vai neatbilstoša Prece un tas konstatēts Vienošanā noteiktajā kārtībā;
       2. Vienošanās laikā Iespējamais piegādātājs vismaz 2 reizes atsakās no Iepirkuma līguma izpildes.
       3. Iespējamais piegādātājs nosūta rakstisku paziņojumu Pasūtītājam par izstāšanos no Vienošanās;
       4. Iespējamais piegādātājs 3 reizes neiesniedz cenu piedāvājumu Vienošanās laikā.
    5. Pasūtītājam ir tiesības izbeigt Vienošanās darbību, ja Iespējamo piegādātāju skaits ir mazāks par trim.
    6. Pasūtītājam ir tiesības nekavējoties vienpusēji atkāpties no Vienošanās attiecībā pret kādu no Iespējamajiem piegādātājiem, ja pasludināts Iespējamā piegādātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Iespējamā piegādātāja bankrotu vai tiek konstatēti citi apstākļi, kas liedz vai liegs Iespējamajam piegādātājam turpināt Vienošanās un/vai Iepirkuma līguma izpildi saskaņā ar Vienošanās noteikumiem.
    7. Pasūtītājam ir tiesības izbeigt Vienošanos vienpusējā kārtā pirms termiņa attiecībā uz kādu no Iespējamajiem piegādātājiem, ja Vienošanos nav iespējams izpildīt tādēļ, ka tās izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Iespējamo piegādātāju atbilstību Starptautisko un Latvijas Republikas nacionālo sankciju likuma prasībām Pasūtītājs pārbauda 1 (vienu) reizi mēnesī.
    8. Ja Piegādātājs Preci nepiegādā vairāk par 1 (vienu) dienu no paredzētā piegādes termiņa vai atsakās no piegādes, Pasūtītājs ir tiesīgs vienpusēji izbeigt Iepirkuma līgumu un rīkot Cenu aptauju. Šādā gadījumā Pasūtītājam ir tiesības rīkot Cenu aptauju īsākam Periodam par nedēļu, lai nodrošinātu nepieciešamās Preces apjomu savas darbības nepārtrauktībai, kā arī prasīt Iespējamiem piegādātājiem piedāvājumus iesniegt īsākā termiņā, nekā noteikts Vienošanās 3.2. punktā.
    9. Pasūtītājam ir tiesības izbeigt Iepirkuma līgumu vienpusējā kārtā pirms termiņa, ja ir konstatēti Vienošanās 11.6. punktā minētie fakti vai ja Iepirkuma līgumu nav iespējams izpildīt tādēļ, ka tā izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
12. **PILNVAROTĀS PERSONAS**
    1. Pasūtītājs par savām pilnvarotajām personām Vienošanās darbības laikā ieceļ \_\_\_\_\_\_\_\_\_\_\_, tel.\_\_\_\_\_\_\_\_\_, e-pasts \_\_\_\_\_\_\_\_\_ <vai pievieno sarakstu>
    2. Iespējamie piegādātāji par savām pilnvarotajām personām Vienošanās darbības laikā ieceļ vismaz divas personas, kas norādītas Iespējamo piegādātāju pilnvaroto personu sarakstā (Vienošanās 5.pielikums).
    3. Pasūtītāja pilnvarotajai personai Vienošanās darbības laikā ir tiesības:
       1. nosūtīt un Pasūtītāja vārdā parakstīt Cenu aptaujas;
       2. saņemt un izvērtēt Iespējamo piegādātāju iesniegtos cenu piedāvājumus;
       3. parakstīt un nosūtīt Paziņojumu;
       4. organizēt un uzraudzīt Iepirkuma līguma izpildi, tai skaitā organizēt Preces pasūtīšanu, pieņemšanu, preču – pavadzīmju rēķinu pieņemšanu, apstiprināšanu un nodošanu samaksas veikšanai.
    4. Iespējamo piegādātāju pilnvarotajām personām Vienošanās darbības laikā ir tiesības:
       1. nosūtīt un parakstīt cenu piedāvājumu;
       2. organizēt Iepirkuma līguma izpildi, tai skaitā organizēt Preces piegādi un parakstīt preču – pavadzīmes rēķinus.
13. **NEPĀRVARAMA VARA**
    1. Šīs Vienošanās un Iepirkuma līguma izpratnē *nepārvarama vara* nozīmē notikumu, kura iestāšanos Puses nevarēja paredzēt un novērst, kā arī no kura sekām Puses nevar izvairīties (piemēram, tādi notikumi kā dabas katastrofas, ugunsgrēks, karš, jebkura rakstura karadarbība, blokāde, streiki, masu nemieri, sacelšanās, ražošanas strīdi, plūdi, avārijas, ārkārtas stāvoklis, iestāžu lēmumi un citi), un kas padara Pusei savu, no Vienošanās vai Iepirkuma līguma izrietošo, saistību izpildi par neiespējamu.
    2. Puses nespēja izpildīt kādu no savām saistībām saskaņā ar Vienošanos vai Iepirkuma līgumu netiks uzskatīta par atkāpšanos no Vienošanās vai Iepirkuma līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums:
       1. Ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Vienošanās un Iepirkuma līguma noteikumus;
       2. Ir informējusi otru Pusi pēc iespējas ātrāk par šāda notikuma iestāšanos.
    3. Jebkurš periods, kurā Pusei saskaņā ar Vienošanos vai Iepirkuma līgumu ir jāveic kāda darbība vai uzdevums, ir pagarināms par periodu, kurā Puse nespēja veikt šādu darbību nepārvaramas varas ietekmē.
    4. Ja nepārvaramas varas apstākļi turpinās ilgāk par vienu mēnesi, Pusēm jāvienojas par saistību izpildes atlikšanu, izbeigšanu vai Vienošanās vai Iepirkuma līguma grozīšanu vai izbeigšanu.
14. **Strīdu izskatīšanas kārtība**
    1. Puses pieliks visas pūles, lai visus strīdus, kas rodas saistībā ar Vienošanos un Iepirkuma līgumu vai tā interpretāciju, izšķirtu savstarpēju pārrunu un vienošanās ceļā.
    2. Jebkura strīda risināšanai Pušu starpā par jautājumiem, kas izriet no Vienošanās vai Iepirkuma līguma un ko neizdodas atrisināt savstarpēju pārrunu ceļā 30 (trīsdesmit) dienu laikā pēc tam, kad viena no Pusēm saņēmusi otras Puses pieprasījumu savstarpēju sarunu risinājumam, jebkura no Pusēm ir tiesīgs vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem Latvijas Republikas tiesā.
15. **Citi noteikumi**
    1. Neviens no Iespējamajiem piegādātājiem nav tiesīgs nodot savas saistības un tiesības trešajām personām bez Pasūtītāja rakstiskas piekrišanas.
    2. Ja spēku zaudē kāds no Vienošanās noteikumiem, tas neietekmē pārējo noteikumu spēkā esamību.
    3. Situācijas, kuras nav atrunātas Vienošanās tekstā, tiek regulētas saskaņā ar Latvijas Republikā spēkā esošajiem normatīvajiem aktiem.
    4. Visiem paziņojumiem, kuri tiks sagatavoti saskaņā ar Vienošanos, jābūt rakstiskā veidā un tos jāpiegādā personīgi, pa pastu, pa elektronisko pastu vai kurjerpastu, vai izmantojot CAP, uz Vienošanās norādītajām adresēm, ievērojot sekojošus nosacījumus:
       1. Nosūtot paziņojumu pa e-pastu vai faksu, paziņošanas nosūtīšanas laiks tiek fiksēts uz Pasūtītāja faksa vai elektroniskā pasta vēstules izdrukas (e – pastam laiks tiek fiksēts un saglabāts arī elektroniskā formātā), kas kļūst par šīs Vienošanās neatņemamu sastāvdaļu, kas nepieciešamības gadījumā katrai no Pusēm var kalpot par pierādījumu par attiecīgā paziņojuma nosūtīšanu.
       2. Ja ir nosūtīšanas pierādījums, jebkurš pa pastu vai kurjerpastu nosūtīts paziņojums ir uzskatāms par saņemtu pēc trīs dienām no tā nosūtīšanas dienas.
    5. Pušu rekvizītu nomaiņas gadījumā Puses apņemas viena otru par to brīdināt 10 (desmit) darba dienu laikā. Ja tas netiek darīts, Puses uzskata, ka nosūtītā korespondence ir saņemta.
    6. Vienošanās ir saistoša jebkuram Pušu tiesību un saistību pārņēmējam, pilnvarotām personām, kā arī personām, kas rīkojas Pušu vārdā.
    7. Vienošanās nodaļu nosaukumi izmantoti teksta pārskatāmībai un tie nevar tikt izmantoti Vienošanās noteikumu interpretācijai un skaidrošanai.
    8. Vienošanās noslēgšanas brīdī tai ir šādi pielikumi:
       1. Tehniskā specifikācija;
       2. Cenu aptauja;
       3. Cenu piedāvājums;
       4. Paziņojums;
       5. Iespējamo piegādātāju pilnvaroto personu saraksts.
    9. Vienošanās sagatavota latviešu valodā un parakstīta ar drošu elektronisko parakstu. Puse, kas parakstījusi Līgumu pēdējai, nodrošina Līguma oriģināla nosūtīšanu pārējām Pusēm.
16. **Pušu paraksti**

|  |  |
| --- | --- |
| **PASŪTĪTĀJS:** | **IESPĒJAMIE PIEGĀDĀTĀJI** |
|  |  |
|  |  |
|  |  |
|  |  |

# Vispārīgās vienošanās

Pielikums Nr.1

**TEHNISKĀ SPECIFIKĀCIJA**

*dīzeļdegvielas piegāde*

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas Nr. 40003619950 (turpmāk tekstā – Pasūtītājs).

**Vispārējais iepirkuma priekšmeta apraksts:** preces – dīzeļdegvielas – piegāde Pasūtītāja vajadzībām saskaņā ar tehniskās specifikācijas prasībām.

|  |  |  |  |
| --- | --- | --- | --- |
| **Nr.p.k.** | **Parametri** | **Pasūtītāja prasības** | |
| 1. | **Prece** | Dīzeļdegviela | |
| 2. | **Piegādes adreses** | 1. Kleistu iela 28, Rīgas valstspilsēta; 2. Vestienas ielā 35, Rīgas valstspilsēta; 3. Jelgavas ielā 37, Rīgas valstspilsēta; 4. Ganību dambī 32, Rīgas valstspilsēta. | |
| 3. | **Plānotais degvielas apjoms gadā[[4]](#footnote-5)** | Kopā: 12 400 000 litri gadā.   1. Kleistu iela 28, Rīgas valstspilsēta – 3 600 000 litri; 2. Vestienas iela 35, Rīgas valstspilsēta – 8 100 000 litri; 3. Jelgavas iela 37, Rīgas valstspilsēta – 400 000 litri; 4. Ganību dambja 32, Rīgas valstspilsēta – 300 000 litri.   Plānotie degvielas piegādes apjomi gada griezumā:   |  |  | | --- | --- | | **Mēnesis** | **Litri** | | Janvāris | 1 050 000,00 | | Februāris | 1 000 000,00 | | Marts | 1 050 000,00 | |  | | | Aprīlis | 1 050 000,00 | | Maijs | 1 050 000,00 | | Jūnijs | 1 000 000,00 | |  | | | Jūlijs | 1 000 000,00 | | Augusts | 1 000 000,00 | | Septembris | 1 050 000,00 | |  | | | Oktobris | 1 050 000,00 | | Novembris | 1 050 000,00 | | Decembris | 1 050 000,00 | | |
| 4. | **Plānotais degvielas piegādes periodiskums** | Saskaņā ar pasūtītāja  cenu aptaujām vai piegādes grafiku  attiecīgajām laika periodam. | |
| 5. | **Dīzeļdegvielas tipi un plānotais piegādes periods** | **Dīzeļdegvielas tips** | **Prognozētais piegādes periods Pasūtītāja degvielas uzpildes stacijās** |
| Vasaras dīzeļdegviela ar 7% biodīzeļdegvielas piejaukumu (LVS EN 590+A1:2017; C klase) | Vasaras dīzeļdegvielas piegādes plānotas no 1. aprīļa līdz 31. oktobrim. |
| Starpsezonas dīzeļdegviela ar 7% biodīzeļdegvielas piejaukumu (LVS EN 590+A1:2017; C, E, F klase) |
| Ziemas dīzeļdegviela (LVS EN 590+A1:2017; A0 klase; saduļķošanās temperatūra -100C/ filtrācijas temperatūra -200C) |
| Ziemas dīzeļdegviela (LVS EN 590+A1:2017; A1 klase; saduļķošanās temperatūra -160C/ filtrācijas temperatūra -260C) |
| Ziemas dīzeļdegviela (LVS EN 590+A1:2017; A2 klase; saduļķošanās temperatūra -220C/ filtrācijas temperatūra -320C) |
| 6. | **Preces piegādes laiks** | Pretendents nodrošina Preces piegādi Pasūtītāja pilnvarotās personas norādītajā dienā (ieskaitot sestdienas, svētdienas un svētku dienas). Preces piegāde notiek no plkst. 7.00 līdz plkst. 14.00 vai citā Pušu pilnvaroto personu saskaņotā laikā. | |
| 7. | **Kvalitāte[[5]](#footnote-6)** | Prece atbilst Ministru kabineta 2000. gada 26. septembra noteikumos Nr. 332 „Noteikumi par benzīna un dīzeļdegvielas atbilstības novērtēšanu” noteiktajām prasībām. | |
| 8. | **Preces atbilstības dokuments** | Par katru Preces piegādāto apjomu Piegādātajam jāiesniedz Pasūtītājam Preces atbilstības sertifikāta kopija vai akreditētas laboratorijas testēšanas pārskatu, kas attiecas uz konkrēto piegādes partiju, no kuras Prece ir piegādāta Pasūtītājam, vai ražotāja izsniegtu kvalitātes sertifikātu, ja Prece tiek piegādāta tieši no ražotāja ārpus Eiropas Savienības teritorijas. Atbilstības apliecinājumiem jābūt izsekojamiem. | |
| 9. | **Klimatiskās kategorijas** | Piegādātājam jānodrošina laika apstākļiem atbilstošas Preces piegāde (atbilstoša klimatiskā kategorija/klase saskaņā ar LVS EN 590+A1:2017) saskaņā ar Pasūtītāja norādījumiem. | |
| 10. | **Preces uzpilde** | Preces uzpildi jāveic, izmantojot verificētu speciālu uzpildes iekārtu, kas nodrošina uzpildītās degvielas daudzuma noteikšanu, dabas aizsardzības un ugunsdrošības noteikumu ievērošanu. | |
| 11. | **Līguma prasībām neatbilstošas Preces apmaiņas kārtība**  **(reklamācija)** | Piegādātājam, līguma prasībām neatbilstošas Preces piegādes gadījumā, tā par saviem līdzekļiem jāapmaina pret līguma un pasūtījuma prasībām atbilstošu Preci, pamatojoties uz pasūtītāja iesniegto pretenziju. | |
| 12. | **Apmaksa** | 30 (trīsdesmit) dienu laikā pēc pavadzīmes – rēķina saņemšanas. | |
| 13. | **Vispārīgās vienošanās termiņš** | 3 (trīs) gadi | |

# Vispārīgās vienošanās

2.pielikums

## CENU APTAUJA Nr.\_\_\_\_

202\_.gada \_\_\_.\_\_\_\_\_\_\_\_\_

Lūdzu iesniegt cenu piedāvājumu kārtējam Periodam Iepirkuma līguma piešķiršanai, aizpildot šī pasūtījuma cenu sadaļu, saskaņā ar 2023.gada \_\_.\_\_\_\_\_\_ noslēgto Vispārīgo vienošanos Nr.\_\_\_\_.

Pasūtītājam nepieciešamais dīzeļdegvielas apjoms \_\_\_\_ litri šādam periodam: \_\_\_\_\_\_\_\_\_\_\_\_\_\_\_.

no: \_\_\_\_\_\_\_\_ līdz \_\_\_\_\_\_\_\_\_.

|  |  |  |  |  |  |
| --- | --- | --- | --- | --- | --- |
| **Nr.p.k.** | **Dīzeļdegvielas tips** | **Dīzeļdegvielas vairumtirdzniecības cena par 1litru bez PVN** | **Akcīzes nodoklis par 1 litru** | **Valsts nodevu par naftas produktu drošības rezervju uzglabāšanu** | **Kopējā dīzeļdegvielas cena par 1 litru bez PVN** |
| 1. |  |  |  |  |  |

Pielikumā: pasūtījuma izpildes plāns - Preču piegādes vieta, apjoms un termiņi.

Pasūtītāja pilnvarotā persona \_\_\_\_\_\_\_\_\_\_\_\_

(paraksts)

# Cenu piedāvājums jānosūta pa e-pastu uz adresi \_\_\_\_\_\_\_\_\_\_\_\_\_

Vispārīgās vienošanās

3.pielikums

## CENU PIEDĀVĀJUMS Nr. \_\_\_

Rīga, 202\_.gada \_\_\_.\_\_\_\_\_\_\_\_\_

Ar šī cenu piedāvājuma iesniegšanu Iespējamais piegādātājs apliecina, ka ir spējīgs piegādāt cenu piedāvājumā norādīto Preci un Iepirkuma līguma piešķiršanas gadījumā apņemas pildīt Iepirkuma līgumu no Paziņojuma saņemšanas brīža, kā arī garantē, ka Iepirkuma līguma periodā piegādās Preci par šajā cenu piedāvājumā norādīto cenu.

|  |  |  |  |  |  |
| --- | --- | --- | --- | --- | --- |
| **Nr.p.k.** | **Dīzeļdegvielas tips** | **Dīzeļdegvielas vairumtirdzniecības cena par 1litru bez PVN** | **Akcīzes nodoklis par 1 litru** | **Valsts nodevu par naftas produktu drošības rezervju uzglabāšanu** | **Kopējā dīzeļdegvielas cena par 1 litru bez PVN** |
| 1. |  |  |  |  |  |

Iespējamais piegādātājs cenu piedāvājumam pievieno dokumentus, ja tādi ir nepieciešami saskaņā ar Vispārīgās vienošanās prasībām.

Iespējamā piegādātāja pilnvarotā persona \_\_\_\_\_\_\_\_\_\_\_\_

(paraksts)

##### Vispārīgās vienošanās

##### 4.pielikums

PAZIŅOJUMS

Rīga, 202\_.gada \_\_\_.\_\_\_\_\_\_\_\_\_ Nr.\_\_\_\_\_\_\_\_\_

<Piegādātāja nosaukums>

<Adrese>

1. Pasūtītāja nosaukums: Rīgas pašvaldības sabiedrība ar ierobežotu atbildību “Rīgas satiksme”, Rīga, Kleistu ielā 28, Latvija, LV – 1067; tālrunis +371-7065400; fakss +371-7065402.
2. Iepirkuma līguma priekšmets: dīzeļdegvielas piegāde
3. Piedāvājuma izvēles kritērijs: viszemākā cena
4. Datums, kad nosūtīta cenu aptauja – \_\_\_.\_\_\_.202\_.
5. Cenu piedāvājumu iesniegšanas termiņa pēdējās dienas datums – \_\_\_.\_\_\_\_.202\_.
6. Saņemto cenu piedāvājumu skaits un piedāvātās cenas:
7. Iespējamais piegādātājs, kuram tiek piešķirtas pasūtījumā Nr. norādītās dīzeļdegvielas piegādes tiesības:

Pielikumā: cenu piedāvājumu apkopojums.

Pasūtītāja pilnvarotā persona \_\_\_\_\_\_\_\_\_\_\_\_\_\_\_\_

(paraksts)

##### Vispārīgās vienošanās

5.pielikums

IESPĒJAMO PIEGĀDĀTĀJU PILNVAROTO PERSONU SARAKSTS

|  |  |  |  |
| --- | --- | --- | --- |
| Nr.p.k. | Iespējamā piegādātāja nosaukums | Pilnvarotās personas vārds, uzvārds, ieņemamais amats | Pilnvarotās personas kontaktinformācija |
|  |  |  |  |

1. 1 Norādītais degvielas apjoms ir provizorisks un var būt vienpusēji precizēts no Pasūtītāja puses atkarībā no Pasūtītāja darbības apjoma, pieejamiem finanšu līdzekļiem un sezonāliem laikapstākļiem kvalifikācijas sistēmas darbības laikā. [↑](#footnote-ref-2)
2. 2 Jāiesniedz degvielas atbilstības sertifikāta kopija, kas apliecina preces (degvielas) atbilstību standartiem. [↑](#footnote-ref-3)
3. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-4)
4. Norādītais degvielas apjoms ir provizorisks un var būt vienpusēji precizēts no Pasūtītāja puses atkarībā no Pasūtītāja darbības apjoma, pieejamiem finanšu līdzekļiem un sezonāliem laikapstākļiem kvalifikācijas sistēmas darbības laikā. [↑](#footnote-ref-5)
5. Jāiesniedz degvielas atbilstības sertifikāta kopija, kas apliecina preces (degvielas) atbilstību standartiem. [↑](#footnote-ref-6)